Jazziharidust on Kadri omandanud Eesti Muusika- ja Teatriakadeemias ja Stockholmi Kuninglikus Muusikaakadeemias. Tema muusika varieerub žanriliselt kaasaegsest jazzist kuni pop/latin-muusikani välja. Kadri on viimastel aastatel olnud muusikuna väga produktiivne, nii kõlab tema  hääl ja laulusõnad näiteks sellistel plaatidel nagu "Dance Music" (Anthony Branker & Ascent), Tanel Rubeni plaatidel "Nõiutud veerandtunnid" ja "Kogutud Rikkus", Toomas Rulli plaadil "Eesti Hääled 2" ning Urmas Lattikase plaadil "Ööliblika tants". 2009. aastal ilmus tema originaalmuusikaga debüütalbum "Tunde kaja".